OzLabs/hebrew-wiki-articles huggingface dataset:
סאקארי אוראמו

סאקארי מרקוס אוראמו (פינית: Sakari Oramo; נולד ב-26 באוקטובר 1965) הוא מנצח וכנר פיני.

== קריירה ==
סאקארי אוראמו למד נגינה בכינור והחל את הקריירה שלו ככנר ראשי של תזמורת רדיו פינלנד. בשנת 1989 נרשם לכיתת הניצוח של יורמה פאנולה באקדמיית סיבליוס. 

בשנת 1993, שנה אחרי סיום לימודיו, ניצח על תזמורת רדיו פינלנד במקום מנצח שחלה. הצלחתו בהזדמנות זו הובילה למינויו כמנצח משנה למנצח הראשי. משנת 1999 ועד שנת 2008 היה אוראמו מנהל מוזיקלי של התזמורת הסימפונית של ברמינגהאם, ומשנת 2003 ועד שנת 2012 היה המנצח הראשי של תזמורת רדיו פינלנד. 

משנת 2008 הוא משמש כמנצח ראשי של התזמורת הפילהרמונית המלכותית של סטוקהולם ומשנת 2013 הוא משמש כמנצח הראשי של תזמורת רשות השידור הבריטית.

== קישורים חיצוניים ==
* 

* [https://web.archive.org/web/20101109180250/http://www.harrisonparrott.com/artist/conductor/sakari-oramo סאקארי אוראמו], באתר HarrisonParrott
* [https://www.bbc.co.uk/music/artists/2004175b-02e9-41be-a1b4-01f66c1990b8 סאקארי אוראמו ], באתר BBC Music

קטגוריה:מנצחים פינים
קטגוריה:פינים שנולדו ב-1965
מסגד סידנא עומר

המסגד ביחס לבית כנסת [[החורבה, בשלהי המאה ה-19]]
מסגד סידנא עומר (ערבית: مسجد سيدنا عمر, "מסג'ד סידנא עמר". מילולית "מסגד אדוננו עומר"). הוא אחד משני המסגדים היחידים ברובע היהודי בעיר העתיקה שבירושלים. בפי המוסלמים מכונה המקום בשם "מסגד היהודים" (مسجد اليهود, "מסג'ד אל-יהוד"). כיום המסגד אינו פעיל, אולם בשנת 2019 הוא עבר שיפוץ והיה צפוי להפתח בדצמבר 2019, אם כי לא נפתח לבסוף.

==היסטוריה==
המסגד נבנה במאה ה-14 או ה-15 בצמוד לבית כנסת הרמב"ן, והוקדש לקדוש המוסלמי סידנא עומר שקברו מזוהה על ידי המוסלמים בוואדי זרקא שבין תלם לחלחול שבהר חברון.
לדברי רבי עובדיה מברטנורא, במכתבו משנת 1488:

לפי ההיסטוריון המוסלמי מוג'יר א-דין המסגד שופץ אחרי שנת 1397. לטובת השיפוץ נאספו כספים ונתרמו אדמות כדי לשמור על תחזוקתו. 

במלחמת ששת הימים צריח המסגד נפגע מאש צלפים ושופץ ב-1974.

למסגד מינרט (צריח) האופייני לתקופה הממלוכית. הוא מתנשא לגובה שתי קומות ובראשו מרפסת עבור המואזין. חלקו העליון של המינרט צר מבסיסו על מנת לייצב את המבנה.

==לקריאה נוספת==
* אייל מירון, ירושלים וכל נתיבותיה, הוצאת יד בן צבי, 1996
* דוד קרויאנקר, ירושלים - מבט ארכיטקטוני, כתר הוצאה לאור, 1996
* מאיר בן דב, אדם ואבן בירושלים, מודן הוצאה לאור, 1989.

==קישורים חיצוניים==

* [https://web.archive.org/web/20130510022221/http://www.tog.co.il/he/Place.aspx?Id=39 "בעוון שנאת חינם"- המסגד בעיר העתיקה], באתר [https://web.archive.org/web/20090923140053/http://www.tog.co.il/he/Default.aspx אתרוג]

== הערות שוליים ==

סידנא עומר
קטגוריה:הרובע היהודי
קטגוריה:התקופה הממלוכית בארץ ישראל
נוסטלגיה

מחול הילדוּת
נוסטלגיה הוא מונח שמשמעותו געגועים והתרפקות על העבר, על פי רוב תוך אידיאליזציה שלו.

==מאפייני נוסטלגיה==
ילדים משחקים במשחקים נוסטלגיים]]
אישה [[אירית טווה באמצעות כישור, תמונת פוטוכרום, בין 1890 ל-1900. זוהי תמונה מבוימת המשלבת יסוד של נוסטלגיה, מאחר שבעת צילום התמונה, חלפה כמחצית המאה מאז היה הכישור בשימוש יומיומי.]]
את המושג נוסטלגיה טבע בשנת 1688 יוהנס הופר, רופא שווייצרי, לתיאור תופעה אצל חיילים שווייצרים שנשלחו אל שדה הקרב רחוק מביתם. המונח הורכב משתי מילים יווניות: נוסטוס (νόστος), שמשמעותה שיבה הביתה, בעיקר ביצירות ההומריות, ואלגוס (ἄλγος), שפירושה כאב. הופר הגדיר נוסטלגיה כמחלה המתאפיינת בתשוקתו של אדם לחזור למולדתו. במרוצת המאה ה-19 השתנתה משמעות המושג, וכיום אין מתייחסים עוד לנוסטלגיה כאל מחלה. מתקנים חברתיים שונים ביקרו את הנוסטלגיה כמנוגדת להיסטוריה, כריאקציונית וכאסקפיסטית. אחרים ראו בה תופעה חיובית, המאפשרת דיאלוג בין העבר להווה.

על פי רוב קשורה הנוסטלגיה לזיכרונות ילדות. כאשר אדם בוגר מבקר במחוזות ילדותו, הוא נזכר בעברו. התחושות המלוות זיכרונות אלה עשויות להיות נעימות ולעורר געגוע. חוויית הנוסטלגיה מרמזת כאילו השתבש עניין יסודי כלשהו מאז תקופת הילדות וכי יש צורך לחזור ולהתחיל הכול מחדש. נוסטלגיה (לטינית) פירושה - הבט לאחור בכאב. על כך כתב הסופר דייוויד סלע בספרו "בשבוע הבא - אמריקה": "...מאז עברו שנים רבות. מקצתן טובות, מקצתן פחות, אך תמיד הסיעו אותי מחשבותיי אל נוף ילדותי, כנווט הטועה בדרך וחוזר למקום האחרון שבו היה הכול ברור, ידוע ומסומן..." מנגנוני הזיכרון ההפכפכים מסננים את הזיכרונות הבלתי נעימים, מצרפים זיכרונות חיוביים זה לזה, מתבלים בקורט גוזמה ומשאלות לב, ויוצרים תודעת עבר נוכחת המגינה מפני אימי ההווה.

לנוסטלגיה גם היבט תרבותי. אופנות רטרו מכתיבות חזרה לסגנונות העבר. אפשר לאתר זאת בתחומים שונים, החל בעיצוב המוצר ואופנה ועד סגנונות מוזיקה וספרות. טיפוח העבר מתבטא גם בחזרה אל השורשים המשפחתיים באמצעות טיולים, כתיבה ובניית עץ יוחסין, כמו גם חיטוט בארכיונים. הנוסטלגיה ואופנות הרטרו הן אבן שואבת עבור צעירים החותרים לייחד עצמם מסביבתם או המתגעגעים לדבר מה שמעולם לא חוו, אלא רק שמעו על אודותיו מהוריהם ומבני משפחתם המורחבת. העבר הערטילאי הופך בעקבות מעורבותם הרגשית לישות חיה ואהובה.

הסופר עלי מוהר עשה שימוש רב בנוסטלגיה. בטורו "מהנעשה בעירנו" הרבה לעסוק בעיר תל אביב וגייס לצורך טיעוניו את זיכרונותיו מן העיר בתקופות מוקדמות יותר (בשנות ה-50 וה-60 של המאה ה-20) ואת המשורר האהוב עליו, נתן אלתרמן. הוא התרפק על העבר מתוך גישה של עצב נוסטלגי, שהיה מהול בהומור רך וסרקסטי.

==ראו גם==
* פרזנטיזם

==קישורים חיצוניים==

*
*
* 

== הערות שוליים ==

*

bo:ཁྱིམ་དྲན་སེམས་ནད།
יוסף שפירא (מחנך)

יוסף שפירא (1922 – 8 בינואר 2020) היה מורה ומחנך, שימש מורה למתמטיקה ולפיזיקה בבתי ספר על-יסודיים דתיים, וכן מפקח כולל על בתי ספר אלה, ומורה למחשבת החינוך הדתי בבית הספר לחינוך של אוניברסיטת בר-אילן.

יוסף שפירא נולד בשנת 1922 ליצחק ורבקה שפירא. אביו היה בנו של האדמו"ר רבי חיים מאיר יחיאל שפירא מדרוהוביץ', שהיה נכדו של רבי אברהם יעקב פרידמן מסדיגורה לשושלת אדמו"רי בית רוז'ין. כמו כן היה צאצא של רבי יצחק פרידמן מבוהוש, השרף ממוגלניצא, המגיד מקוז'ניץ, רבי אלימלך מליז'נסק, רבי מנחם נחום מצ'רנוביל ורבי יחיאל מיכל מזלוטשוב.

איש "ההגנה", שרת בבריגדה היהודית.

שנים אחדות שהה בשליחות חינוכית בארצות הברית, והורה את מקצועות היהדות בישיבה דפלטבוש, שבברוקלין.

ד"ר שפירא היה יקיר החינוך הדתי מטעם ארגון המורים הדתיים, משנת תשנ"ו. הוא זכה בפרס יו"ר הכנסת.

נפטר ב-8 בינואר 2020 (י"א בטבת התש"ף) ונטמן בהר המנוחות.

==ספריו ומאמריו==
*הגות, הלכה וציונות – על עולמו הרוחני של הרב יצחק יעקב ריינס
*חינוך של פתיחות ממקורות היהדות ([http://www.daat.ac.il/daat/chinuch/shapira/tohen-2.htm גרסה אלקטרונית] באתר "דעת")
*על לבטיו של מדען יהודי – בשולי "חזון התאוריה הסופית" מאת סטיבן ווינברג ([http://www.daat.ac.il/daat/kitveyet/sde_chem/shapira-1.htm גרסה אלקטרונית] באתר "דעת")
*בהתנדב עם – מתנדבים דתיים במלחמת העולם השנייה, בעריכת יוסף שפירא ואחרים. הוצאת מורשת. הספר זכה בפרס חיים משה שפירא.
*"עיון תפילה" – בשדה חמ"ד תשל"ח
*"על האיזון בין התחום הרציונלי לתחום האמוציונלי בהוראה", שמעתין, תשל"ח
*"כזה ראה וחדש", עמודים, אב תשמ"ז
*"הזמן הצהוב – תמונת מצב או תמונת נפש?", עמודים, תשרי תשמ"ח
*"עת הזמיר – מיתוס של ניתוץ מיתוסים", עמודים, ניסן תשמ"ח
*"מדינה וחינוך – עיון ביקורתי בספרו של גרשון ווילר" – הבטים בחינוך, אוניברסיטת בר-אילן, 1989

==קישורים חיצוניים==

* 
* 

קטגוריה:ציונות דתית: אנשי חינוך
קטגוריה:סגל אוניברסיטת בר-אילן: חינוך
קטגוריה:לוחמי הבריגדה היהודית
יוסף
קטגוריה:מורים למתמטיקה בישראל
קטגוריה:לוחמי ההגנה
קטגוריה:יהודים הקבורים בהר המנוחות
קטגוריה:ישראלים שנולדו ב-1922
קטגוריה:ישראלים שנפטרו ב-2020
דולומיט (מינרל)

דולומיט הוא מינרל נפוץ הבנוי מפחמה (קרבונט) של סידן ומגנזיום והוא גם שמו של סוג סלע המשקע (דולומיט) הבנוי בעיקר ממינרל זה. הדולומיט דומה פיזית לקלציט אך קיימים בין המינרלים כמה הבדלים
*הדולומיט קשה מקלציט. דרגת הקושי של הקלציט היא 3 על פי סולם מוס בעוד שדרגת הקושי של המינרל דולומיט היא 4-3.5.
*הגוון של הדולומיט לרוב כהה יותר מהגוון של קלציט.
*קלציט תוסס בחומצת מלח, גם כשהחומצה קרה וריכוזה נמוך. דולומיט יתסוס רק אם נחמם את החומצה או נכתוש את הסלע.
*המרקם הגבישי של הדולומיט גס יותר מזה של הקלציט. עקב כך, גבישי הדולומיט מנצנצים בשמש. (יש הנוהגים לקרוא בשל כך לסלע הדולומיט, דולומיט סוכרי).

המינרל והסלע קרויים על שמו של החוקר הצרפתי דאודה דה דולומייה (1801-1750) שבשנת 1791 זיהה את הסלע לראשונה באלפים של טירול.

==בעיית הדולומיט==
קיימת אי־ודאות משמעותית לגבי הסיבה להיווצרות הדולומיט. מרבצים עבים של דולומיט, לעיתים של מאות מטרים מצויים בחתכים גאולוגיים, אך המינרל נדיר למדי בשכבות מודרניות. לעובדה זו מתייחסים כאל "בעיית הדולומיט". דולומיט מהווה כ-10% מכל סלעי המשקע, כולל כאלו שנוצרו במקור על פני השטח. במעבדה הצליחו ליצור דולומיט רק בטמפרטורה העולה על 100 מעלות, ועם זאת נראה כי רוב הדולומיט המופיע בחתכים של סלעים נוצר דווקא בטמפרטורות נמוכות. נראה כי הטמפרטורה הגבוהה מזרזת את תנועת היונים של הסידן והמגנזיום כך שהם מוצאים את מקומם במבנה המסודר של סריג הגביש בתוך זמן סביר. עובדה זו מרמזת כי ייתכן שהעדר הדולומיט מסלעים הנוצרים כיום נובע מגורמים קינטיים.

עם זאת, תחת תנאים מיוחדים, נוצר דולומיט גם כיום. דולומיט בתהליכי היווצרות אותר בימות המלוחות של אזור קורנוג שבאוסטרליה הדרומית, במפרץ הפרסי ובאזור ריו דה ז'ניירו בלגונות רדודות שהקשר שלהם לים הפתוח רופף ולכן נוצרת תמלחת מרוכזת בשל ההתאדות. דולומיט מסוג זה קרוי דולומיט סינגנטי. גבישי דולומיט נוצרים גם במשקעים על קרקעית אזורים עמוקים בים מקום בו תכולת החומר האורגני גבוהה. דולומיט מסוג זה מכונה דולומיט אורגנוגני.

אחד ההסברים המקובלים לבעיית הדולומיט היא שהמינרל מתחיל כקלציט או ארגוניט היוצרים אבן גיר ואז כשתמיסות עשירות במגנזיום שוטפות את הסלע מוחלף הקלציט בדולומיט, תהליך הקרוי דולומיטיזציה.

==שימושים==
הדולומיט משמשת כאבן לקישוט וכחומר גלם לייצור מלט, כחצץ לבניין וללבנים חסינות אש. לעיתים משתמשים בדולומיט כתחליף לקלציט בתהליך יצור ברזל ופלדה לשם סילוק זיהומים. 

==קישורים חיצוניים==

*[http://webmineral.com/data/Dolomite.shtml דולומיט באתר webmineral]
* 

קטגוריה:מינרלים קרבונטיים
קטגוריה:מינרלים יוצרי סלעים
קטגוריה:מינרלי מגנזיום
קטגוריה:מינרלים
קטגוריה:סידן
אסה-פקה סאלונן

אסה-פקה סאלונן (בפינית: Esa-Pekka Salonen; נולד ב-30 ביוני 1958 בהלסינקי) הוא מנצח ומלחין פיני.

==ביוגרפיה==
סאלונן למד נגינה בקרן יער, ניצוח וקומפוזיציה באקדמיית סיביליוס בהלסינקי. חברו לכיתה היה המלחין מגנוס לינדברג. הוא ייסד את האגודה להערכת מוזיקה חדשה, "קורבאט אאוקי" ואת ההרכב הנסיוני "טוימיי" ("אוזניים פתוחות" ו"זה עובד", בפינית). בהמשך למד סאלונן אצל המלחינים פרנקו דונאטוני, ניקולו קסטיליוני ואיוניוהאני ראוטאווארה.

התנסותו הראשונה בניצוח הייתה בשנת 1979 עם תזמורת רדיו פינלנד, אם כי הוא המשיך לראות את עצמו בעיקר כמלחין. אבל בשנת 1983 קיבל על עצמו לבצע את הסימפוניה השלישית של מאהלר עם התזמורת הפילהרמונית של לונדון בהתראה קצרה, וקונצרט זה העלה אותו על דרך המלך כמנצח. בהמשך היה מנצח אורח ראשי של הפילהרמונית משנת 1985 עד 1994.

סאלונן, שכיהן כמנצח ראשי של התזמורת הסימפונית של רדיו שוודיה משנת 1984 עד שנת 1995 ומנהל מוזיקלי של התזמורת הפילהרמונית של לוס אנג'לס משנת 1991 עד שנת 2009, נודע במחויבותו לביצוע והקלטה של מוזיקה בת זמננו. הקלטת הבכורה העולמית שלו לסימפוניה השלישית של ויטולד לוטוסלבסקי זיכתה אותו בפרס גראמופון לשנת 1985 על ההקלטה הטובה ביותר למוזיקה בת זמננו.

בין יצירותיו של סאלונן: ...ממבט ראשון ובלי לדעת... (...auf den ersten blick und ohne zu wissen... )
משנת 1980, קונצ'רטו לסקסופון, ששמו לקוח מן "המשפט", של פרנץ קפקא), "פלוף" לסופרן והרכב כלי (1982, לפי טקסטים של סטניסלב לם) ווריאציות ל.א. לתזמורת (1996). כדי להקדיש יותר מזמנו להלחנה, לקח לו סאלונן שנת שבתון מניצוח ב-2000, זמן שבמהלכו כתב יצירה לקרן סולו (קונצרט אטיוד, היצירה המתחרה לשבוע כלי הנשיפה ממתכת של לייקסה), "דיכוטומיה" לפסנתר, "מניה" לצ'לן אנסי קארטונן, סינפונייטה ו"גאמביט", יצירה תזמורתית שכתב כמתנת יום הולדת לחברו, המלחין מגנוס לינדברג.

בשנת 2001 חיבר סאלונן את "גופים זרים", יצירתו הגדולה ביותר במונחי תזמור, שבתוכה שילב מוזיקה מן הפרק הראשון של "דיכוטומיה". יצירה תזמורתית אחרת, "אינסומניה", נכתבה בשנת 2002 ועוד אחת, "כנף על כנף", בשנת 2004. "כנף על כנף" כוללת תפקידים לשני קולות סופרן ודגימות מעוותות מקולו של האדריכל פרנק או גרי.

מ-1991 עד 2009 הוא שימש כמנצח ראשי ומנהל מוזיקלי של התזמורת הפילהרמונית של לוס אנג'לס, התזמורת שעליה ניצח בהופעת הבכורה שלו בארצות הברית בשנת 1984. עד שנת 2021 שימש כמנצח ראשי של תזמורת פילהרמוניה שבלונדון ובמקביל כיהן כמלחין הבית של הפילהרמונית של ניו יורק עד 2018.

בדצמבר 2018 פורסם כי סאלונן נבחר להיות המנהל המוזיקלי הבא של התזמורת הסימפונית של סן פרנסיסקו, והוא התחיל בתפקיד בספטמבר 2020. בשנת 2024 החליט להתפטר מתפקידו בסן פרנסיסקו.

== פרסים ומועמדויות ==
{| class="wikitable sortable"
!שנה
!פרס
!קטגוריה
!עבודה מועמדת
!תוצאה
!סימוכין
|-
!2024
!פרס גראמי
|הביצוע התזמורתי הטוב ביותר
|Stravinsky: The Rite of Spring
|
|<ref name=":0"></ref>
|}

==קישורים חיצוניים ==

* 

* 

==הערות שוליים==

קטגוריה:מנצחים פינים
קטגוריה:מלחינים פינים
קטגוריה:הלסינקי: אישים
קטגוריה:זוכי פרס גרומאייר: הלחנה
קטגוריה:פינים שנולדו ב-1958
פוליטרוק

פּוֹלִיטְרוּק (רוסית: политру́к, קיצור של полити́ческий руководи́тель, מדריך פוליטי) היה קצין חינוך בצבא האדום, האחראי על הדרכה אידאולוגית של חיילים. באחריות הפוליטרוק היה לערוך שיעורים על הקומוניזם, לעורר את המורל של החיילים ולהטיף להם על צדקת דרכם, לעודד את החיילים לפעילות יצירתית-אידאולוגית (כגון העלאת הצגות בנושא מהפכת אוקטובר), ולציין בטקסים את "חגי המעמד" (כגון האחד במאי ויום הולדתו של לנין). תפקיד דומה היה נהוג גם בצבאות של חלק מהמדינות הקומוניסטיות האחרות. 

הפוליטרוק היה קצין שלא היה כפוף לשדרת הפיקוד הצבאית, אלא להיררכיה מפלגתית מקבילה. הפוליטרוקים היו בעלי כוח רב - ללא חתימתם פקודות הקצונה המקצועית לא היו תקפות. חלק מהפוליטרוקים נודעו כבעלי יכולת לרומם באמת את המורל ביחידותיהם ולצקת לתוכו תוכן, בעוד רבים אחרים היו סוכני אנ קה וה דה שרק חיפשו חיילים ומפקדים סוררים במטרה להצדיק את תפקודם בפני הממונים עליהם.

מספר אישים ידועים היו פוליטרוקים בשירותם הצבאי, ביניהם המשורר הטטרי הקומוניסטי מוסא ג'ליל, מנהיגי ברית המועצות גאורגי מלנקוב (בשנות ה-20 של המאה ה-20), ניקיטה חרושצ'וב וליאוניד ברז'נייב (בזמן מלחמת העולם השנייה) וכן נשיא בלארוס מאז 1994, אלכסנדר לוקשנקו (בשנות ה-70 של המאה ה-20).

== בישראל ==
בתולדות היישוב בארץ ישראל שימש המושג פוליטרוק בפלמ"ח, בו פעלו החל מייסודו קציני הסברה. למרות שראשי הפלמ"ח הסתייגו מהאינדוקטרינציה בחינוך הצבאי של הצבא האדום ושאפו להציב במרכז את המפקד המחנך ולהפוך את קצין ההסברה לעוזר שלו, כונו כמה מקציני ההסברה הראשונים "פוליטרוקים" וניתן לזהות קווים מקבילים בין הדומיננטיות שלהם ביחידה לדומיננטיות של הפוליטרוקים. בין הדמויות הללו ניתן למנות את זרובבל גלעד שגם כתב את המנון הפלמ"ח ואת בני מהרשק קצין ההסברה של חטיבת הראל. אליהם הצטרף במהלך מלחמת העצמאות אבא קובנר קצין ההסברה של חטיבת גבעתי שנודע בדפים הקרביים אותם כתב. קצינים אלו השפיעו על התפתחותו העתידית של חיל החינוך והנוער ועל דימויים של קציני החינוך.

==ראו גם==
* המג"ד - צילום היסטורי של פוליטרוק בשדה הקרב
* מערך קציני המורשת

==לקריאה נוספת==
* מוטי שלם, צבא מחפש משמעות: ערכי ארגון ההגנה, בחינה היסטורית של תהליך התגבשותם ודרכי הנחלתם 1948-1939, רמת-גן: משרד הביטחון (2004).
* עדי שרצר, "[https://web.archive.org/web/20200222224130if_/http://maarachot.idf.il/PDF/FILES/2/114392.pdf צמיחתו ההיסטורית של החינוך הצבאי ומקומו של קצין החינוך בצה"ל]", מערכות 483 (2019), עמ' 55-59.

==קישורים חיצוניים==

קטגוריה:הצבא האדום
חוג'אלי

חוג'אלי (באזרית: Xocalı) היא עיירה ומחוז באזור נגורנו קרבאך של אזרבייג'ן שנמצאת עכשיו תחת שליטת הבדלנים הארמנים. בפברואר 1992 התרחש באזור זה טבח הידוע כטבח חוג'אלי. הממשלה הבדלנית המקומית מציינת אותה כמחוז של אסקראן.

==קישורים חיצוניים==

* 

קטגוריה:נגורנו קרבאך
קטגוריה:אזרבייג'ן: ערים
קטגוריה:קווקז: יישובים
קטגוריה:ערי רפאים
אסקראן

אסקראן הוא מחוז של נגורנו קרבאך. אסקראן נמצאת במרכזו של החבל, מקיפה את עיר הבירה סטפנקרט (חאנקנדי). אסקראן גובלת עם המחוז האזרביג'אני חוג'אלי, נמצאת תחת שליטה ארמנית מלאה.
מפת המחוז (בכתום) על רקע החבל
רוב שטח המחוז היה חלק מהאזור האוטונומי נגורנו קרבאך בתקופת ברית המועצות. 

החל משנת 1990 הוא כלל גם חלק ממחוז אגדם של אזרבייג'ן. שטח המחוז הוא 1222 קמ"ר ומתגוררים בו כ-17000 תושבים (2005).

בהתאם להסכם שנחתם בשנת 2020 השליטה באזור המזרחי של המחוז שהיה עד לשנת 1991 חלק של אזרבייג'ן חזרה לשליטתו.

==קישורים חיצוניים==

* 

קטגוריה:נגורנו קרבאך: מחוזות
Smells Like Children

Smells Like Children ("מריח כמו ילדים") הוא אלבום של להקת המטאל מרילין מנסון.

האלבום יצא בשנת-1995. תחילה תוכנן להיות מיני-אלבום של רמיקסים, אך לאחר שהתווספו תרומותיהם של דייב אוגילבי, צ'ארלי קלאוזר (הקלידן של ניין אינץ' ניילז), וחומר חדש של הלהקה, השתלב הוא לאלבום מלוקט. גרסאות הכיסוי אשר צורפו לאלבום, ובהם גרסה ל-Sweet Dreams של להקת יורית'מיקס, אפשרו ללהקה לזנק אל המיינסטרים.

גרסאות פרומו מוקדמות של האלבום כללו קטעים לא מורשים מהסרט המוזיקלי וילי וונקה ומפעל השוקולד, בנוסף על קטעי אודיו אשר נחשבו כנועזים מדי. בהמשך נערך האלבום מחדש ויצא לאור לציבור. בין שני הקטעים שהוסרו היה הקטע הפותח המקורי, "Abuse part 1", בו נשמעים מנסון והנהג טום ויגינס כשהם מדברים עם נערה מזוכיסטית ומנסים להרגיעה לאחר שהדברים אובדים שליטה. בקטע השני, "Abuse part 2", מרואיין פדופיל אשר מתוודה על התעללות המינית שלו בבן-הדוד הצעיר שלו.

ה"פרנקי" אליו ההתייחסות בקטע "Fuck Frankie" הוא פרנקי פרויה, מנהל סיבובי ההופעות של מנסון באותו הזמן, אשר מעל $10,000 מהלהקה במשך סיבוב ההופעות של אלבום ה-Portrait of An American Family. ה"חד רגל" אליו ההתייחסות בקטע Dancing with the One Legged הוא בובת Huggy Bear (הסרסור מתוכנית הטלוויזיה סטארסקי והאץ') חסרת רגל בה השתמשו חברי הלהקה להובלת סמים בחשאי.

== רשימת השירים ==
<div style="direction: ltr;">
{|border=0
|-
|
# The Hands of Small Children
# Diary of a Dope Fiend
# Shitty Chicken Gang Bang
# (Kiddie Grinder (Remix
# Sympathy for the Parents
# (Sweet Dreams (are made of this
# (Everlasting Cocksucker (Remix
# Fuck Frankie
# I Put a Spell on You
# May Cause Discoloration of the Urine or Feces
# Scabs, Guns and Peanut Butter
# (Dance of the Dope Hats (Remix
# (White Trash (Remixed by Tony f. wiggins
# ...Dancing with the One-Legged
# Rock'n'Roll Nigger
# [חסר שם]
|}
</div>
==קישורים חיצוניים==

קטגוריה:אלבומי רמיקס מ-1995
קטגוריה:מיני-אלבומים מ-1995
קטגוריה:אלבומי מרילין מנסון
קטגוריה:אלבומי רמיקס באנגלית
קטגוריה:מיני-אלבומים באנגלית
קטגוריה:מחלוקות הקשורות לדגימת מוזיקה
קטגוריה:מחלוקות סביב טענות לתועבה במוזיקה
קטגוריה:מיני-אלבומי חברת אינטרסקופ רקורדס
אוקסים

אלדוקסים (שמאל) וקטוקסים
אוקסימים (ביחיד: אוקסים; באנגלית: Oxime) הם קבוצה של תרכובות אורגניות.

אוקסימים מכילים את הקבוצה הפונקציונלית C=NOH; זאת מורכבת מאטום פחמן הקשור בקשר קוולנטי כפול לאטום חנקן, ומקבוצת הידרוקסיל (OH) הקשורה לאטום החנקן.

לאטום הפחמן יכולות להיות קשורות שתי שרשראות פחמניות כלשהן. אם קשורות אליו שתי שרשראות פחמניות, מהווה התרכובת קטוקסים (Ketoxime); אם קשורה אליו שרשרת בודדת ואטום מימן, מהווה התרכובת אלדוקסים (Aldoxime).

אוקסימים נוצרים בתגובה בין התרכובת הפשוטה הידרוקסילאמין (NH<sub>2</sub>OH) ובין קטון (ליצירת קטוקסים) או אלדהיד (ליצירת אלדוקסים). קטונים ואלדהידים מסיסים לרוב במים; אוקסימים אינם מסיסים במים, ולפיכך יכול הידרוקסילאמין לשמש כחיישן לנוכחות של קטון או אלדהיד (הוספת הידרוקסילאמין לתמיסה המכילה קטון או אלדהיד תגרום להיווצרות משקע מוצק).

השימוש הנפוץ ביותר באוקסים הוא בייצור פוליאמיד, פולימר סינתטי אורגני שלו שימושים רבים והוא אחד הפולימרים הנפוצים ביותר (בשמו המסחרי מוכר כניילון 6).

==קישורים חיצוניים==

* 

==הערות שוליים==

קטגוריה:קבוצות פונקציונליות
רבייה תאית

שלושת סוגי הרבייה התאית. בתחתית המיוזה ניתן לראות שני תאי רבייה (תא זרע וביצית) מתאחדים ליצירת צאצא

רבייה תאית היא תהליך החלוקה של תאי יצורים חיים.

מבחינים בין שלושה סוגים של רבייה תאית:
* פליגה (חלוקה בינארית): אופן רבייה אל-זוויגית המשמש יצורים פרוקריוטיים (יצורים חד תאיים חסרי גרעין). הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. היא מסתיימת בחלוקת הציטופלזמה. רבייה באמצעות פליגה מאפשרת גידול אוכלוסין בקצב מעריכי. חיידקי קולי למשל מתחלקים כל כעשרים דקות בסביבת מחיה מיטבית.
* מיטוזה: אופן רבייה אל-זוויגית המתרחש בתאים איקריוטיים סומטיים, שהם הרוב המכריע של התאים האיקריוטיים, וביצורים אקריוטיים חד-תאיים. רבים משתמשים במונח "חלוקת התא" בהתכוונם למיטוזה, אך שימוש זה, אשר מתעלם משני סוגי החלוקה האחרים, שגוי. גם במיטוזה, כמו בפליגה, נוצרים שני תאי-בת זהים, אך מנגנון החלוקה סבוך בהרבה מאשר בפליגה, שכן בתאים איקריוטיים ישנם מספר כרומוזומים וקיים צורך לוודא כי לאחר שכפולם כל עותק של כל כרומוזום ימצא את דרכו אל כל אחד משני תאי-הבת. פליגה היא ככל הנראה המקור ההתפתחותי למיטוזה.
* מיוזה: סוג זה של רבייה תאית מתרחש אך ורק ביצורים איקריוטיים המתרבים ברבייה זוויגית. ביצורים רב-תאיים מתרחשת המיוזה אך ורק בתאי הרבייה הלא-בשלים של היצור; בבעלי חיים, למשל, תאי הרבייה הם תאי נבט המתפתחים לתאי הזרע בזכרים וביציות בנקבות. תוצאתה של המיוזה היא ארבעה תאי-בת בעלי מערכת בודדת של כרומוזומים - n כרומוזומים (במקום המערכת הכפולה הקיימת בתאים סומטיים - 2n כרומוזומים).

יש להבדיל בין רבייה תאית ורבייה פיזיולוגית; האחרונה מתייחסת לתהליך היווצרותו של צאצא של יצור כלשהו. במקרה של יצורים חד-תאיים, הרבייה התאית זהה לרבייה הפיזיולוגית (ולמעשה לא נהוג לייחס רבייה פיזיולוגית ליצורים אלו), אך ביצורים רב-תאיים קיימת הבחנה ברורה בין החלוקה של כל תא ותא בגוף, תהליך המביא לגדילה, תיקון והתחדשות רקמות, ובין היווצרותו של צאצא חדש (שהוא יהיה רב-תאי כמו הוריו).

== ראו גם ==
* מחזור התא
* שכפול עצמי

==קישורים חיצוניים==

* 

קטגוריה:רבייה
קטגוריה:תא
שושה (עיר)

שושה (באזרית: Şuşa, בארמנית: Շուշի שושי) היא עיר באזור המחלוקת נגורנו קרבאך, כיום בשליטת אזרבייג'ן. היא הייתה העיר השנייה בגודלה בנגורנו קרבאך, ואוכלסה בעיקר בתושבים אזרים לאחר שתושביה הארמנים נטבחו בסוף מלחמת העולם הראשונה. ממוקמת 1,400–1,800 מטר מעל פני הים על הרכסים של הרי קרבאך. שושה הייתה מקום-נופש פופולרי במשך שנות קיומה של ברית המועצות.

שושה הייתה אחד ממרכזי התרבות של אזרבייג'ן. היא הייתה ביתם של אינטלקטואלים אזרים רבים, משוררים, סופרים ובמיוחד, מוזיקאים. ב-1977 היא הוכרזה כשמורה של אדריכלות והיסטוריה של אזרבייג'ן. היא גם בעלת חשיבות דתית היסטורית ואסטרטגית גבוהה לארמנים.

לפי מפקד האוכלוסייה האחרון ב-1989, העיר שושה הייתה בעלת אוכלוסייה של 17,000 והמחוז של שושה היה בעל אוכלוסייה של 23,000. 91.7% מהאוכלוסייה של מחוז שושה ו-98% מהעיר שושה היו אזרים, כאמור לאחר שרוב תושביה הארמנים שהיו לרוב בעיר נטבחו או גורשו בתום מלחמת העולם הראשונה.

הדמוגרפיה האתנית של העיר השתנתה מתקופה לתקופה. מסוף המאה ה-17 ועד אמצע המאה ה-19 הייתה בעלת רוב אזרי. מהחצי השני של המאה ה-19 עד 1920 היוו הארמנים כ-55% מהאוכלוסייה. לאחר טבח שושה בשנת 1920 ועד שנת 1992 היה בעיר רוב אזרי. בעקבות השתלטות הארמנים על העיר במסגרת מלחמת נגורנו קרבאך הראשונה, נטשו את העיר התושבים האזרים ונותרו בה תושבים ארמנים בלבד. במלחמת נגורנו קרבאך ב-2020 נכבשה העיר בידי כוחות אזרים לאחר קרב בן שלושה ימים. בהסכם הפסקת האש שנחתם בעקבות המלחמה נקבע כי העיר תישאר תחת שליטה אזרית.

== טבח שושה ==
לאחר סיום מלחמת העולם הראשונה זכו ארמניה ואזרבייג'ן בעצמאות. בשנת 1918 פרצה מלחמת ארמניה-אזרבייג'ן. במרץ 1920 נכבשה שושה על ידי האזרים. בין 22 ל-26 במרץ 1920 התרחש בעיר טבח המוני של האוכלוסייה הארמנית. בין 20,000 ל-30,000 ארמנים נרצחו על ידי כוחות מצבא אזרבייג'ן בשיתוף תושבי העיר האזרים, והחלק הארמני של העיר נהרס לחלוטין. האוכלוסייה הארמנית בעיר הושמדה כליל.

במהלך המלחמה נשרפו חלקים גדולים מהעיר ואוכלוסייתה ירדה לכ-5,000 תושבים, כולם אזרים.

==מלחמת נגורנו קרבאך==
ב-1992 בעקבות מלחמת נגורנו קרבאך נטשה את העיר האוכלוסייה האזרית המוסלמית שהיוותה 98 אחוזים מתושבי העיר, על אף שנותרו בעיר מעט ארמנים ואף היגרו אליה פליטים ארמנים ממקומות אחרים העיר ברובה נטושה ומאכלסת בהווה פחות משלשת אלפי איש. בעיקר פליטים מחלקים אחרים של אזרבייג'ן ומספר מהגרים מארמניה ומהפזורה הארמנית.

==מלחמת נגורנו קרבאך השנייה==
ב-8 בנובמבר 2020 נערך קרב על העיר, והעיר נכבשה בידי צבא אזרבייג'ן. קרב זה הוביל לסיום מלחמת נגורנו קרבאך השנייה.<ref></ref> ראשית הארמנים הכחישו שהעיר נכבשה, אך בהמשך הודו בכך.<ref></ref>

== קישורים חיצוניים ==

* 
* [http://shusha.aznet.org/ שושה מא' עד ת']
* [http://www.shoushi.am ייסוד שושה]
* [http://www.travel-images.com/az-shusha.html שושה], מתוך Travel-images.com
* [https://web.archive.org/web/20070312003653/http://www.armeniapedia.org/index.php?title=העיר שושה, ערך מתוך ארמאניאנפדיה]
* [http://www.livejournal.com/users/kunstkamera/112795.html Shusha – עיר רפאים – דיווח בתמונות]

==הערות שוליים==

קטגוריה:נגורנו קרבאך
קטגוריה:אזרבייג'ן: ערים
קטגוריה:קווקז: יישובים
קטגוריה:גבול אזרבייג'ן–ארמניה
קטגוריה:יישובים שהוקמו ב-1752
אלברידג' גרי

אלברידג' תומאס גרי (בשם מלא באנגלית: Elbridge Thomas Gerry; ) היה מדינאי אמריקני, שכיהן כמושל מסצ'וסטס וכסגן נשיא ארצות הברית (תחת הנשיא ג'יימס מדיסון). גרי היה מן החותמים על הכרזת העצמאות של ארצות הברית. על שמו הביטוי "גרימנדרינג" (Gerrymandering) שמציין הטיה בקביעת מחוזות בחירה (הלחם של גרי וסלמנדרה).

== ביוגרפיה ==
נולד במארבלהד, מסצ'וסטס. בן שלישי מ-12 ילדים. בגיל 14 החל את לימודי המסחר באוניברסיטת הרווארד. לאחר שסיים את לימודיו הצטרף לאביו בעסקי הספנות. גרי הפך לאיש מוכר בסביבתו כשהתנגד בעזות להטלת המיסים על המסחר. ב-1772 נבחר לשרת בבית המשפט הכללי של מסצ'וסטס.

גרי היה נציג מסצ'וסטס לקונגרס הקונטיננטלי מפברואר, 1776 ועד 1780, ומשנת 1783 ועד ספטמבר, 1785. ב-1786 התחתן גרי עם אן תומפסון, בתו של סוחר עשיר מניו יורק. נולדו להם עשרה ילדים שכולם פרט לאחד שרדו את ילדותם.

ב-1787 היה לנציג מסצ'וסטס בוועדה לניסוח והצגת החוקה של ארצות הברית, לבסוף החליט גרי להתנגד לה והיה מן המסרבים הבודדים לחתום עליה.

ב-1789 נבחר גרי לקונגרס של ארצות הברית ושירת בו עד 1793. ב-1810, לאחר מספר ניסיונות כושלים (ב-1800, 1801, 1802 ו-1803), נבחר גרי לתפקיד מושל מסצ'וסטס, הוא נבחר בשנית ב-1811 אך ב-1812 הפסיד את התפקיד. אחד הדברים שהוא זכור בהם מתקופת כהונתו הוא הסכמתו לקביעת מחוזות הבחירה במדינת מסצ'וסטס בצורה שהיטיבה עם מפלגתו. אחד העיתונים של המפלגה היריבה ראה במחוז שנוצר כדמוי סלמנדרה והכתיר זאת בכינוי גרימנדרינג.

לאחר הפסדו בבחירות במסצ'וסטס גרי היה מעוניין במשרה פדרלית עקב מצבו הכלכלי הקשה. ג'יימס מדיסון בחר בו לשמש לו כסגן הנשיא. בתקופת כהונתו לא זכה להשפעה רבה על הממשל והוא התרכז בתפקידו כיושב ראש הסנאט.

ב-1814, בעודו מכהן בתפקיד, מת גרי ונקבר בבית הקברות של הקונגרס בוושינגטון הבירה.

==קישורים חיצוניים==

* [http://www.senate.gov/artandhistory/history/resources/pdf/elbridge_gerry.pdf Vice Presidents of the United States - Elbridge Gerry, 1813-1814], באתר הסנאט של ארצות הברית 
* 
* 
* 

קטגוריה:סגני נשיאי ארצות הברית
קטגוריה:חברי הקבינט של ארצות הברית בממשל ג'יימס מדיסון
קטגוריה:מושלי מסצ'וסטס
קטגוריה:מושלי מדינות ארצות הברית מהמפלגה הדמוקרטית-רפובליקנית
קטגוריה:האבות המייסדים של ארצות הברית
קטגוריה:חברי בית הנבחרים של ארצות הברית ממסצ'וסטס
קטגוריה:אישים הקבורים בבית הקברות של הקונגרס
קטגוריה:בוגרי אוניברסיטת הרווארד
קטגוריה:נשיאות ג'יימס מדיסון
קטגוריה:אישים שהונצחו בשטרות כסף אמריקאיים
קטגוריה:אמריקאים שנולדו ב-1744
קטגוריה:אמריקאים שנפטרו ב-1814
החפצה

ומוצעת למכירה בספינת עבדים - סמל החפצה]]
הַחְפָּצָה (באנגלית: Objectification, מהמילה הלטינית objectum - חפץ, דבר) היא התייחסות אל אדם, או אל כל דבר שאינו חפץ, כאל חפץ. אין המדובר רק בדה-הומניזציה, שלילת אנושיותו של האדם, אלא בהגדרתו מחדש כאובייקט.

בעבדות, למשל, יש החפצה, משום שיש בה התייחסות אל אדם כאילו היה רכושו של אדם אחר, ככלי המשרת את רצונותיו וצרכיו. 

בספרות זהו אמצעי ספרותי הפוך להאנשה. בעוד שעבור האנשה די בייחוס פעולות בסיסיות לחפץ או לחיה, כגון דיבור, רגש וחשיבה, כדי שתיאור אדם ייחשב כהחפצה יש לייחס לו פעולות או תכונות שהחברה שוללת מבני אדם. למשל, שייכות ממונית, שימוש בגוף האדם למטרות בזויות, העדר יחס של כבוד והעדר תכונות אנושיות.

במונח נעשה שימוש ביקורתי בתאוריה המרקסיסטית, בעקבות ג'רג' לוקאץ', שביקר את השיטה הקפיטליסטית וטען כי היא הופכת את הפועל לסחורה ולרכוש.

במאה ה-20 נעשה במונח גם שימוש תכוף בתאוריות פמיניסטיות, המבקשות להסביר את היחס אל האישה בחברה המערבית כאל חפץ או אובייקט מיני.

==הגדרות==
לפי מרתה נוסבאום, אדם מוחפץ אם התקיים אחד מהתנאים הבאים:
*התייחסות לאדם ככלי עבור המטרות של אדם אחר
*התייחסות לאדם כחסר אוטונומיה או בחירה חופשית
*התייחסות לאדם כחסר שליטה או אקטיביות
*התייחסות לאדם כניתן להחלפה בחפצים
*התייחסות לאדם כדבר שניתן לשבור, לרמוס או לפרוץ אליו
*התייחסות לאדם כרכוש שניתן לקנות או למכור
*התייחסות לאדם כאילו אין צורך לקחת בחשבון את חוויותיו ותחושותיו

ראה הלן לנגטון הציעה להוסיף להגדרה את התנאים הבאים:
*התייחסות לאדם כאל גופו או חלקי גופו
*התייחסות לאדם כאל מראהו ותפיסתו על ידי חושים נוספים
*התייחסות לאדם כאל חסר יכולת לדבר ולתקשר

==קישורים חיצוניים==

==הערות שוליים==

קטגוריה:סוציולוגיה
קטגוריה:מרקסיזם
חיה ותן למות

חיה ותן למות (באנגלית: Live and Let Die, היינו "לחיות ולהניח למות", פרפרזה על "חיה ותן לחיות") הוא סרט קולנוע בריטי, השמיני בסדרת סרטי ג'יימס בונד. הוא יצא לאקרנים בשנת 1973 בבימויו של גאי המילטון. לראשונה בסדרת סרטי בונד, כיכב בו השחקן רוג'ר מור. הסרט מבוסס על ספר באותו שם (יצא ב-1954) מאת הסופר איאן פלמינג, מתוך סדרת ספרי עלילותיו של סוכן הריגול ג'יימס בונד.

== עלילה ==
בסרט, ברון סמים מהארלם בשם מיסטר ביג מתכנן להפיץ שתי טונות של הרואין על מנת להביא לפשיטת רגל של ברוני סמים מתחרים. במהלך הסרט מתגלה כי מיסטר ביג הוא למעשה דמות שאליו מתחזה ד"ר קננגה (יפת קוטו), עריץ ששולט בסן מוניק, אי בדוי בקריביים שעליו מגדלים את צמחי הפרג לשם ייצור ההרואין. בונד חוקר את מותם של שלושה סוכנים בריטיים; החקירה מובילה אותו אל קננגה. הוא נקלע לעולם של גנגסטרים ווודו והוא נלחם כדי לשים סוף למזימתו של קננגה. במהלך החקירה בונד פוגש בקוראת בקלפים בשם סוליטייר (ג'יין סימור).

== הפקה ==
בזמן צילומי הסרט הקודם בסדרה, יהלומים לנצח, הוחלט כי הסרט הבא יעובד על פי ספרו של איאן פלמינג "חיה ותן למות". גאי המילטון נבחר שוב לביים את הסרט. מפיק הסרט, אלברט ברוקולי ניסה לשכנע את שון קונרי לשחק בסרט, אך הוא סירב. היה גם ניסיון לשכנע את קלינט איסטווד (שהיה בשיא תהילתו אחרי צאת הסרט הארי המזוהם) לשחק בסרט, אך גם הוא דחה את ההצעה, בטענה שבונד צריך להיות מגולם בידי אנגלי. בין השאר נבחנו השחקנים ויליאם גונט וג'וליאן גלובר. לבסוף, הוחלט כי השחקן האנגלי רוג'ר מור יגלם את בונד. רוג'ר מור ניסה להתקבל לסדרה לפני הפקת "ד"ר נו" ו"בשרות הוד מלכותה", אך הוא נדחה על הסף בשני המקרים.

צילומי הסרט החלו באוקטובר 1972 בלואיזיאנה שבארצות הברית. לאחר מכן הצילומים התרחשו בניו יורק ובג'מייקה.

ג'ון בארי, שכתב את המוזיקה לחמשת הסרטים הקודמים בסדרה, לא היה זמין במהלך ההפקה. שיר הנושא של הסרט, הנקרא באותו שם, נכתב על ידי פול מקרטני ואשתו לינדה, ובוצע על ידי מקרטני ולהקתו Wings. השיר הפך ללהיט ידוע באותה השנה ואף היה מועמד לפרס אוסקר לשיר המקורי הטוב ביותר. ג'ורג' מרטין הלחין את המוזיקה בסרט.

== שחרור הסרט וקבלתו ==
הקרנת הבכורה התקיימה ב-27 ביוני 1973 בניו יורק. לאחר שבוע וחצי, החלה הפצת הסרט בבריטניה. הסרט השיג רווחים של כ-161.8 מיליון דולר (873 מיליון דולר בשנת 2016).

הסרט קיבל ציון כ-66% באתר Rotten Tomatoes.

==בתרבות==
* חבילת קלפי הטארוט שהופיעה בסרט וקרויה "חבילת המכשפות", שווקה אף כ"חבילת הטארוט של ג'יימס בונד".

==קישורים חיצוניים==

קטגוריה:סרטי 1973
קטגוריה:סרטי ג'יימס בונד
קטגוריה:סרטי המשך
קטגוריה:סרטי מטרו גולדווין מאייר
קטגוריה:סרטי פעולה בריטיים
קרה

[[קוריטיבה (דרום ברזיל) היא בירת פרנה, המדינה הקרה ביותר בברזיל; חממה בגן הבוטני של קוריטיבה מגנה על צמחים רגישים.]]
קָרָה או כְּפוֹר היא תופעת אקלים בה הטמפרטורה השוררת סמוך לפני הקרקע היא 0 מעלות צלזיוס ופחות. התופעה מתרחשת בעיקר בלילות קרים ובהירים ללא רוח, בראשי ההרים ובעמקים, כאשר אוויר קר "גולש" מן ההרים למטה בשל צפיפותו הגדולה יותר. כאשר הטמפרטורה יורדת מתחת לאפס מעלות צלזיוס, אדי מים קופאים על צמחים או חפצים ונוצר כיסוי של קרח כתוצאה מפעפוע של אדי המים (לחות). הקרה עשויה לגרום לקפיאתם של צמחים ולכן היא מסוכנת לזנים מסוימים. כאשר מים יורדים לטמפרטורה של מתחת ל-4 מעלות צלזיוס הם מתפשטים. עקב כך, נימי הצמח מתפוצצים וגורמים למותו של הצמח. ניתן להבחין בתופעה זו כאשר טל קופא על זגוגיות ועלי צמחים אז נוצרת עליהם שכבה דקה של קרח.

התופעה מזיקה לחקלאות, והיא פוגעת בעיקר בפירות ובירקות.

==סוגי קרה==
===התפתחות באזורים הרריים===
כאשר מסת אוויר קר מגיעה אל אזורי הרים מתרחשת קרה. המערכת הסינופטית חזקה דיה כדי למנוע את היווצרותן של תופעות מקומיות. כאשר הרוח נושבת מתרחשות התקררות והתחממות עקב כיוון נשיבת הרוח ביחס לשיפוע הקרקע. אם כן, בפסגות ההרים הטמפרטורה הנמוכה ביותר.

===התפתחות בעמקים===
שיח מכוסה בכפור
האוויר החם שבעמקים עולה בשל צפיפותו הנמוכה, ואת מקומו מחליף אוויר קר השוקע, וגולש מן ההרים. קרה עשויה להיווצר גם בגבעות נמוכות הרבה יותר, אף בגובה נמוך יותר משל 100 מטר, כאשר האוויר הכבד יורד לבקעה וממלא אותה. עשוי להיווצר מצב של הפרש טמפרטורות של כ-5 מעלות צלזיוס במהלך מטרים ספורים בלבד.

==קרה בישראל==
תופעת הקרה נפוצה באזור עמק הירדן. קרות ממושכות וקשות אשר פגעו בכל אזורי הארץ ב-40 השנים האחרונות אירעו בשנים 1973 ,1989, 1997, ו-2008.

==ראו גם==

==קישורים חיצוניים==

* 

==הערות שוליים==

קטגוריה:משקעים
קטגוריה:מטאורולוגיה
קטגוריה:קרח
קנתריתיים

קנתריתיים (שם מדעי: Cantharidae) היא משפחת חרקים מסדרת החיפושיות. משפחה זו כוללת כ-3,500 מינים ובהם כ-20 מינים בישראל.

באביב ניתן למצוא אותן לרוב על פרחים ממשפחת הסוככיים.

בארץ כמה מינים כגון:
* קנתרית כתומה - Cantharis atrofoveolatus
* קנתרית שחרחרה

== קישורים חיצוניים ==

* 
* [https://web.archive.org/web/20160303225908/http://insects.net46.net/gallery/main.php/Coleoptera/Polyphaga_Elateriformia_Elateroidea_Cantharidae/ אלבום קנתריתיים מישראל] באתר החרקים של ישראל.

קטגוריה:טקסונים שתוארו בידי לודוויג אמהוף
קטגוריה:חיפושיות
קטגוריה:בעלי חיים שתוארו ב-1856
לרדוף אחרי איימי

לרדוף אחרי איימי (באנגלית: Chasing Amy) הוא סרט קומדיה רומנטית אמריקאי וסרטו השלישי והמסכם של קווין סמית' ב"טרילוגיית ניו ג'רזי" שלו. 

הסרט כולל דיאלוגים בוטים בנושאי מין, ומושפע מסצנה בסרט גו פיש שביימה ידידה של סמית', גווינביר טרנר. בסצנה מתוודה לסבית כי היא מפחדת כי תיחשב בעיני חברותיה ל"בוגדת" אם יוודע שקיימה יחסי מין גם עם גבר. הוא גם מושפע מיחסים רומנטיים שהתקיימו בין סמית' לג'ואי לורן אדמס, המגלמת את אליסה.

==עלילת הסרט==
הולדן מק'ניל (בן אפלק) ובנקי אדוארדס (ג'ייסון לי) הם חברי ילדות השותפים ביצירת חוברת קומיקס מצליחה המבוססת על דמויותיהם של ג'יי ובוב השקט (ג'ייסון מיוז וקווין סמית', בהתאמה).
במהלך כנס קומיקס הולדן פוגש את אליסה (ג'ואי לורן אדמס) - אמנית קומיקס עצמאית ולסבית. לאחר שבילו זמן רב ביחד, כידידים, הולדן מתאהב בה.
במהלך הסרט מתמודד הולדן עם רגשותיו כלפי אליסיה, אשר בשלב מסוים מחזירה לו אהבה, כמו גם עם רגשותיו השליליים של חברו הטוב לגבי אליסה ועם תגליתו לגבי עברה הנועז של אליסיה בתיכון.

==מקור השם==

במהלך הסרט, ג'יי ובוב השקט נפגשים עם הולדן לצורך קבלת תשלום על השימוש בדמויותיהם בקומיקס המצליח שלו ושל בנקי - Bluntman & Chronic. הולדן מספר על מערכת היחסים שלו עם אליסה, ובוב בתורו (במונולוג הארוך ביותר של בוב השקט בטרילוגיה) מגיב על סיפורו של הולדן בקביעה: "אתה רודף אחרי איימי", ומספר לו שבתקופה בה גר בלאס וגאס הכיר מישהי בשם איימי, כאשר גילה על עברה המפוקפק, לא יכל להתמודד עם כך. הוא נפרד ממנה והצטער על כך מאז. הוא יצא עם נשים אחרות, אבל לגביו כל מה שהוא באמת עושה - זה "לרדוף אחרי איימי".

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי להט"ב אמריקאיים
קטגוריה:סרטי מיראמקס
קטגוריה:סרטי קווין סמית'
קטגוריה:סרטי קומדיה רומנטית אמריקאיים משנת 1997
צמר גפן

כדורי צמר גפן
צמר גפן הוא מוצר עשוי מכותנה טבעית לא מעובדת ומעוקרת. 

== שימושים ==
בשל היותו מוצר רך, סופג ואוורירי הוא משמש מצד אחד לספיגת נוזלים ותחליבים לצורך מריחתם על העור (בעיקר) ומצד שני, לריפוד ולהגנה על עצמים עדינים או שבירים. השימוש הראשון נפוץ בעיקר בתחומי הרפואה והקוסמטיקה – למשל, לשם ניקוי אזור של העור מספיגים צמר גפן בחומר חיטוי או במסיר איפור. השימוש השני נפוץ לריפוד אתרוג או לאריזה ביתית.

צמר גפן נמכר בעיקר בבתי מרקחת בצורה רציפה הניתנת לתלישה או בכדורונים מוכנים מראש, לבנים או צבעוניים (לרוב להסרת איפור). צמר גפן נמכר גם כ"צמרונים" לניקוי אוזניים. בשני קצותיו של כל מקלון (עשוי עץ או פלסטיק) מלופף צמר גפן דחוס. גם את צמר הגפן שבקצה המקלון ניתן להספיג בחומר נוזלי או בתחליב כדי לנקות אזורים קטנים בדיוק מרבי.

== היסטוריה ==
השימוש הרפואי הראשון בצמר גפן נעשה במאה ה-19 על ידי ד"ר ג'וזף סמפסון גמג'י, רופא ממוצא איטלקי ששירת כמנתח בבית החולים של המלכה בברמינגהאם, אנגליה. הוא סלל את הדרך למניעת זיהומים בניתוח, וב-1880 המציא את "גמג'י טישו" (Gamgee Tissue) – תחבושת כירורגית שהורכבה משכבה עבה של צמר גפן בין שתי שכבות של גזה (רשת) סופגת. המצאתו נחשבת לפיתוח משמעותי במניעת זיהומים בפצעי ניתוח והיא הבסיס לתחבושות מודרניות רבות.

== מקור השם ==
מקור השם הוא שיבוש שמו העברי הקדום של צמח הכותנה – גפן הצמר – שנקרא כך בשל דמיון עליו לעלי הגפן.

הציטוט מתייחס לאיסור כלאיים: אסור לזרוע זרעי כותנה (גפן הצמר) עם זרעי גפנים למרות הדמיון ביניהם. רוביק רוזנטל ב"מילון הצירופים" תולה את השם העברי למוצר גם בהשפעת המילה המקבילה בגרמנית לכותנה Baumwolle (צמר עץ) ובהשפעת המונח האנגלי ל"צמר גפן" – cotton wool (צמר כותנה).

== תרבות ==
שימושו של המוצר "צמר גפן" כחומר ריפוד הביא לשימוש בצירוף הלשוני "צמר גפן" כדימוי להגנת יתר, בעיקר על ילדים. ניבים כגון "לעטוף / לגדל (ילד) בצמר גפן" משמשים להעברת ביקורת על הורות מגוננת יתר על המידה באופן חונק ולא בריא שלא מאפשר לילד להתמודד עם קשיים, להתחסן ולהתפתח. ניבים כאלה קיימים בכמה שפות אירופאיות:
* יידיש: וויקלען עמעצן אין וואַטע
* גרמנית: jemanden in Watte packen
* צרפתית: élever un enfant dans du coton

צמר גפן מתוק (מוכר גם בכינויים "שערות סבתא", ס◌ֽוכר, שמבלולו או ימבמבם) הוא כינוי לממתק נפוץ העשוי מסוכר לבן. שם הממתק נגזר מהדמיון הצורני למוצר – הסוכר המומס לצורת שערות מלופף סביב מקל עץ ונראה כמו "ענן" אוורירי לבן ורך, גוש גדול של צמר גפן.

==הערות שוליים==

קטגוריה:כותנה
קטגוריה:היגיינה

en:Cotton#Uses
צ'ארלס קונראד הבן

צ'ארלס "פיט" קונראד הבן (באנגלית: Charles "Pete" Conrad;
2 ביוני 1930 – 8 ביולי 1999) היה אסטרונאוט אמריקני אשר לקח חלק בתוכניות חלל כגון תוכנית ג'מיני, תוכנית אפולו ובסקיילאב. נולד בפילדלפיה, פנסילבניה.

פיט קונראד היה בדחן לא קטן. הוא לא היה גבוה במיוחד, וכאשר קפץ מן השלב האחרון בסולם אל קרקע הירח במשימת אפולו 12 קרא "וופיי! בן אדם, זה אולי היה [צעד] קטן לניל, אבל [צעד] ארוך עבורי", בהתייחסו לאימרתו המפורסמת של ניל ארמסטרונג, כאשר הניח את רגלו על הירח.

בשנת 1998, בתגובה לשליחתו של ג'ון גלן לחלל בגיל 77 במעבורת דיסקברי, אמר שהוא מצפה ליום ההולדת ה־77 שלו. "אני מצפה מנאס"א לשלוח אותי בחזרה לירח כפי שנהגו בג'ון גלן, ואם לא יעשו כך, אצטרך לעשות זאת בעצמי", הכריז.

==השכלה==
בוגר במדעים בהנדסה אווירונאוטית מאוניברסיטת פרינסטון, 1953.

==שירות צבאי==
בתום לימודיו, הצטרף לצי האמריקאי כטייס. הוא למד בבית הספר לטייסי ניסוי של הצי. מאוחר יותר שירת כמדריך טיסה ומהנדס ביצועים בבית הספר. לאחר מכן שירת כמדריך טיסה על מטוסי F-4 פנטום בטייסת ההדרכה VF-121, ולאחר מכן בטייסת הפנטומים VF-96 על נושאת המטוסים USS Ranger.

==שירות בנאס"א==
נבחר לאסטרונאוט בספטמבר 1962. הטיסה הראשונה שלו לחלל הייתה בג'מיני 5. כמפקד ג'מיני 11, קבע שיא גובה חדש מעל פני הקרקע. משימתו הבאה הייתה כמפקד אפולו 12, המשימה השנייה שנחתה על הירח. פיט היה האדם השלישי ללכת על הירח. תפקידו האחרון בחלל היה מפקד סקיילאב 2, תחנת החלל האמריקאית הראשונה.

בדצמבר 1973 עזב את השירות בצי ובנאס"א.

==לאחר נאס"א==
לאחר נאס"א התמנה לסגן נשיא לפעולות וסמנכ"ל פעולות של תאגיד "אמריקן טלביז'ן אנד קומוניקיישנס" (ATC), שם היה אחראי על תפעול המערכות הקיימות, ופיתוח רשת ארצית לטלוויזיה בכבלים.

בשנת 1976 התפטר מ־ATC לטובת תפקיד סגן נשיא ויועץ בחברת מקדונל דאגלס. הוא ביצע מספר תפקידים בחברה זו, בתחומי שיווק מוצרי התעופה ומערכות הנשק של החברה. בשנת 1990 התמנה לתפקיד סגן נשיא לעסקים חדשים בחברת "מקדונל-דאגלס ספייס קומפני", שם השתתף במחקר ופיתוח עבור יוזמת חקר החלל של הנשיא ג'ורג' בוש האב, יוזמה שלא יצאה אל הפועל בסופו של דבר.

ביולי 1999 נהרג קונראד בתאונת אופנוע בסמוך לעיירה אוהאי שבקליפורניה. הוא נטמן בבית הקברות הלאומי ארלינגטון, ארלינגטון, וירג'יניה.

==אותות ועיטורים==
* מוסמך לשם כבוד בהנדסה אווירונאוטית מאוניברסיטת פרינסטון, 1966
* דוקטור למשפטים לשם כבוד מאוניברסיטת לינקולן-ווסליאן, 1970
* דוקטור למדעים לשם כבוד מקינגס-קולג', פנסילבניה, 1971
* פרס מיוחד מטעם חבר הנאמנים של פרס אמי, 1970.
*צלב התעופה המצוינת
*מדליית השירות המצוין של הצי (פעמיים)

==קישורים חיצוניים==

* 
* [http://www.peteconrad.org/ אתר זיכרון]
* [https://web.archive.org/web/20060512184502/http://spaceflight.nasa.gov/history/apollo/apollo12/conrad/index.html דף זיכרון באתר נאס"א]
* [http://www.nytimes.com/1999/07/10/us/pete-conrad-69-the-third-man-to-walk-on-the-moon-dies-after-a-motorcycle-crash.html דיווח על התאונה] באתר הניו יורק טיימס
* 
* 

קטגוריה:אסטרונאוטים אמריקאים
קטגוריה:תוכנית ג'מיני
קטגוריה:תוכנית אפולו
קטגוריה:טייסי חלל ששהו על הירח
קטגוריה:טייסי צי ארצות הברית
קטגוריה:אישים הקבורים בבית הקברות הלאומי ארלינגטון
קטגוריה:מעוטרי צלב התעופה המצוינת (ארצות הברית)
קטגוריה:מעוטרי מדליית השירות המצוין של הצי
קטגוריה:בוגרי אוניברסיטת פרינסטון
קטגוריה:חברי היכל התהילה הלאומי לתעופה

קטגוריה:בוגרי בית הספר לטייסי ניסוי של הצי האמריקאי
קטגוריה:אמריקאים שנולדו ב-1930
קטגוריה:אמריקאים שנפטרו ב-1999
ליגת ה-CBA

ליגת ה-CBA (באנגלית: Continental Basketball Association) הייתה ליגת כדורסל מקצוענית בארצות הברית. ייעודה הראשוני של הליגה היה לפתח כישרונות לליגת הכדורסל הבכירה בארצות הברית, ה-NBA.

הליגה הוקמה ב-23 באפריל 1946, תחת השם "ליגת הכדורסל של מזרח פנסילבניה" (Eastern Pennsylvania Basketball League). בשנת 1948 שונה שם הליגה ל-"ליגת הכדורסל המזרחית המקצוענית" (Eastern Professional Basketball League) ולבסוף ב-1970 קיבלה את שמה שהיה בשימוש עד לסגירתה.

בליגה זו שיחקו שחקנים אשר לא התקבלו ל-NBA או שנבחרו במקומות נמוכים בסיבובי הדראפט, ולעיתים גם שחקנים שכלל לא הצליחו להיבחר באחד מסיבובי הדראפט הנמוכים (הסיבובים השני והשלישי, שלא מבטיחים חוזה ב-NBA). מרבית השחקנים בליגה זו אינם מתאימים לרמה הגבוהה של ה-NBA. חלק גדול מהשחקנים עובר לשחק במקומות שונים ברחבי העולם במקום לנסות להתקבל ל-NBA. רבים מהם הגיעו לקבוצות באירופה ואפילו לאסיה, על מנת לשחק במסגרת הליגות הבכירות של המדינות מאותן יבשות.

מאמן הכדורסל פיל ג'קסון, המחזיק בשיא אליפויות ה-NBA בכל הזמנים (11), זכה בליגת ה-CBA באליפותו הראשונה כמאמן.

בין השנים 1998 ו-2000 היה אייזיאה תומאס הבעלים של ליגת ה-CBA, אותה רכש בכ-10 מיליון דולר. הוא קיווה להפוך את הליגה לליגת משנה של ה-NBA, אך דחה את הצעת ה-NBA לרכישתה תמורת 11 מיליון דולר. כשמונה בשנת 2000 למאמן אינדיאנה פייסרס אולץ להפקיד את ניהול הליגה לנאמנות עיוורת. הנהלת ה-NBA החליטה על הקמת ליגה משנה משלה, ה-NBDL, צעד שהוביל לפשיטת רגל כלכלית של ה-CBA. חמש קבוצות מן הליגה התחברו מיד לליגת ה-ABL, חמש הקבוצות האחרות התפרקו.
מאז הליגה התאוששה כלכלית, אך בשנותיה האחרונות, עזבו רוב קבוצות הליגה לליגות אחרות כמו ליגת ה-NBDL, ליגת ה-ABA המחודשת, וליגת ה-PBL, שהוקמה בשנת 2007. לעונת 2009/2010 נרשמה קבוצה אחת בלבד והליגה חדלה מפעילות.

== שחקני CBA שהגיעו לישראל ==
במשך השנים הגיע מספר רב של שחקני CBA לשחק בישראל, ולפעמים אלה היו שחקנים בכירים שעזרו לקבוצותיהם לזכות באליפות ה-CBA בשנים קודמות, ועברו במספר תחנות באירופה עד שקיבלו הצעה מקבוצה ישראלית. המפורסמים שבזרים שהגיעו מליגת ה-CBA לישראל הם:
*לי ג'ונסון: שיחק במדי רוצ'סטר זניטס בעונת 1980/1981 ואף נבחר ל-MVP של הפלייאוף ולרוקי השנה באותה העונה.
*מארק בריסקר: בחירה מספר 55 על ידי קוואד סיטי ט'אנדר (דראפט 1992).
*מרכוס גורי: בחירה שישית על ידי איידהו סטמפייד (דראפט 1998).
*מייסאו באסטון: בחירה מספר 27 על ידי קוואד סיטי ת'אנדר (דראפט 1998).
*אנתוני פארקר: שיחק במדי קוואד סיטי ת'אנדר לצידו של מייסיאו באסטון.
*ויין וולאס: בחירה חמישית על ידי יאקימה סאן קינגס (דראפט 2003).
*מרכוס האטן: בחירה שישית על ידי איידהו סט'מפייד (אך הוחתם על ידי דנוור נאגטס) (דראפט 2003).
*נואל פיליקס: שיחק בליגה זו במהלך עונת 2005/2006.
*קני אדלקה: בחירה שנייה בדראפט 2006 על ידי הבאטל דרדווילז, אך הוחתם על ידי סיאטל סופרסוניקס.

==קישורים חיצוניים==
* 

==הערות שוליים==

קטגוריה:ארגוני כדורסל
קטגוריה:ליגות כדורסל בארצות הברית
קטגוריה:תחרויות כדורסל לא פעילות
ארבינקא

ארבינקא (בהגייה המקורית: אֶרְבִינְקָא; נהגה גם אַרְבִּינְקָא) הוא דמות שיצר הסאטיריקן הישראלי אפרים קישון. הדמות הופיעה בטוריו בעיתון "מעריב" במשך שנים החל ב-1952, ובשנת 1967 עמדה במרכז סרט קולנוע בשם זה בבימויו.

==הדמות ארבינקא==
ארבינקא הופיע לראשונה בטורו של קישון "חד גדיא" בשנת 1952, והמשיך להופיע בטורים נוספים. ארבינקא היה מראשיתו המסתדר האולטימטיבי: הוא הכיר את נבכי הבירוקרטיה על בוריים, ידע כיצד לנצל חולשות אנוש לצרכיו, וידע תמיד מה הדבר שנכון לעשותו בכל מצב.

קישון ראה בארבינקא סוג של אלטר-אגו – הדמות הדמיונית המבצעת את הדברים שאותם הגה ועליהם חלם אך מעולם לא העז לעשות. כך לדוגמה מציע ארבינקא בהומורסקה "באנו מן העירייה" ב"אלף גדיא וגדיא" לשחק ב"באנו מן העירייה": השניים מגיעים לבתי אזרחים, מכריזים כי באו מהעירייה ותובעים מבני הבית קנס עירוני לפי מספר הכיסאות בבית (כולל דליים הפוכים) וחורי המנעול. ב"מבצע 'כל דכפין'" באותו ספר, מזמין ארבינקא את הסופר להתארח בחגיגות חתונה ובר מצווה שאליהן לא הוזמנו, וב"יום 'שמן הקיק'" מגלה ארבינקא תוויות לשמן קיק, ומשתמש בהן כדי לגייס תרומות מן העוברים והשבים המשוכנעים כי תרמו למטרה ראויה כלשהי.

ארבינקא היה שונה מדמות המספר בהומורסקות גם בגישתו לחיים. בניגוד לקישון, סירב ארבינקא בתוקף להתמסד: הוא לא נישא, סלד ממשפחתיות, מעבודה קבועה או מכל היבט של "התברגנות". החיים היו עבורו שעשוע מתמשך, ולא הייתה לו כל כוונה לפגום בהם באמצעות היקשרות לעוגן כלשהו.

בהומורסקה "בהלת שווא" מ"באחד האמשים" (1962), פורש ארבינקא את תפישת עולמו במפורט: 

רשימות ארבינקא של קישון היו לרוב קצרות יחסית והתאפיינו בפתיחות משעשעות. כך, לדוגמה, נפתח "יום 'שמן הקיק'" בתיאור הבא:

וב"תרגיל בשלוש אצבעות" מתוך "עצם בגרון":

רוב סיפורי ארבינקא התבססו על תרגילי עוקץ, תרמית או ניצול של מפתח התנהגותי מסוים של בני אדם, כשחביבים במיוחד על ארבינקא תרגילים המבוססים על צביעות אנושית או חוסר נכונותם של אנשים להודות כי אינם יודעים דבר מה.

==הסרט==

הסרט "ארבינקא" הופק בשנת 1966 ויצא לאקרנים בתחילת 1967. במרכזו עמד ארבינקא, בגילומו של חיים טופול (שכיכב גם בסרטו הראשון של קישון, "סאלח שבתי"). הסרט, שהתבסס על כמה הומורסקות של קישון, ליווה את ארבינקא בכמה הרפתקאות: התפרצות לא קרואה לחגיגת בר מצווה, ניסיון להערים על שכנו (יוסי בנאי) כדי שיפסיק להאזין לרדיו (סיפור זה יוחס במקור למחבר ולאשתו), גנבת זרם החשמל וכמובן שוד מפעל הפיס שביצע יחד עם אנשי העולם התחתון (הגשש החיוור), שבוצע בהסוואה של סרט המתעד את אותו השוד.

הנימה הסאטירית של קישון הייתה יותר מרומזת ממפורשת בסרט זה, במיוחד בגלל הנושא הקליל יחסית. קישון אף הופיע בהופעת קָמֵעַ קצרה בסרט כבמאי פרסומת לאופנועים.

בסרט משחק גם שייקה אופיר בתפקיד השוטר המבולבל – תפקיד שהורחב בסרט הבא של קישון, "תעלת בלאומילך" ובסרטו "השוטר אזולאי" פותח לתפקיד הראשי. הסרט היה גם אחד הסרטים הראשונים שבהם הופיעה שלישיית הגשש החיוור (ששיחקו בתור "אנשי העולם התחתון: מוסא, פרידריך ולאון").

==הגיית השם==
השם ארבינקא, כצורתו המקורית, צריך ליהגות אֶרְבִינְקָא (Ervinka; השם "ארווין" או "ארבין" בתוספת הקטנה וחיבה). קישון ציין מאוחר יותר כי גילה להפתעתו כי רוב הישראלים מעדיפים להגות את השם אחרת, אַרְבִּינְקָא, גרסה שאינה הנכונה, אך הייתה מקובלת עליו גם היא כבלתי שגויה בכורח הנסיבות. כך גם נהגה השם בסרט. 

בתרגום לגרמנית של ספרי קישון הומר שמו של ארבינקא ב"יוסי", שם שנשמע לַמתרגם ישראלי יותר ולא עורר בעיות הגייה דומות.

==קישורים חיצוניים==

* 
* 
* 

==הערות שוליים==

קטגוריה:ישראל: הומור
קטגוריה:דמויות בדיוניות
מארק בריסקר

מארק בריסקר (באנגלית: Mark Brisker; נולד בדטרויט ב-22 בספטמבר 1969) הוא כדורסלן עבר אמריקאי שהתאזרח בישראל. גובהו 1.95 מטר, שיחק בעמדות הקלע והסמול פורוורד.

==ביוגרפיה==

בריסקר שיחק עבור אוניברסיטת פולק קומיוניטי במשך שנתיים ועזב לאוניברסיטת סטטסון שבה שיחק במשך שנתיים ועבר לשחק כמקצוען בליגת ה-CBA בעונת .

לאחר מכן עבר בריסקר למכבי רמת גן, שממנה חזר ל-CBA לאחר עונה אחת בישראל לקבוצת הרטפורד שבה חתם לעונת .

הוא חזר לישראל למכבי רעננה שבה שימש כקפטן הקבוצה ועזר לה לעלות ליגה מלאומית ב' לליגת העל.

הוא המשיך ברעננה במשך 4 שנים, עד לשנת 1999. עם רעננה הוא הגיע פעמיים למקום השני בתום הליגה הסדירה, אך רעננה הודחה בחצי גמר הפלייאוף על ידי הפועל ירושלים בעונת ועל ידי הפועל אילת בעונת . במהלך תקופה זו עלה שמו לכותרות בנסיבות לא מחמיאות, של חשד לתקיפת אשתו, האירוע הוביל לחקירה פלילית שבסיומה נחתמה עסקת טיעון שמסגרתה הודה בריסקר באישומים נגדו.

בעונת עבר בריסקר למכבי תל אביב שאיתה זכה בדאבל, שכלל אליפות וגביע מדינה, והגיע איתה לגמר הליגה האירופית שבו הפסידה. בעונת המשיך במכבי, וזכה איתה שוב בדאבל ובסופרוליג, ובעונה שלאחר מכן זכה בפעם השלישית בדאבל. עונת הייתה עונתו האחרונה במכבי, ולקראת סיומה נפצע פציעה קשה וחוזהו לא חודש.

בעונת עבר לשחק במדי הפועל גליל עליון, ובמהלך העונה עבר לשחק ביוון בקבוצת איוניקוס, אך בהמשך העונה חתם בהפועל ירושלים.

בעונת שב לגליל עליון והגיע איתה לרבע גמר הפלייאוף, ובעונה שלאחר מכן עבר למכבי פתח תקווה.

בריסקר גרוש עם שני ילדים, בהם מייקל בריסקר, שחקן נבחרת הקדטים, נבחרת הנוער ונבחרת העתודה בעבר ומכבי עירוני רעננה בהווה.

לאחר פרישתו ממשחק פעיל, מונה לעוזר המאמן בקבוצת הפועל גליל עליון-קריית שמונה. בהמשך, עבר לאמן את קבוצת מכבי כרמיאל מן הליגה הארצית.

החל משנת 2012 הוא גר בקיבוץ נאות מרדכי.

==קישורים חיצוניים==

* [http://basket.co.il/player.asp?PlayerId=314 דף השחקן של מארק בריסקר], באתר מנהלת הליגה
* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ישראלים
קטגוריה:כדורסלני מכבי תל אביב
קטגוריה:כדורסלני הפועל גליל עליון
קטגוריה:כדורסלני הפועל ירושלים
קטגוריה:כדורסלני מכבי פתח תקווה
קטגוריה:כדורסלני אוניברסיטת מרכז מישיגן
קטגוריה:כדורסלני מכבי רעננה
קטגוריה:כדורסלני מכבי עירוני רמת גן
קטגוריה:מישיגן: כדורסלנים
קטגוריה:כדורסלני אוניברסיטת סטטסון
קטגוריה:דטרויט: כדורסלנים
קטגוריה:נאות מרדכי: אישים
קטגוריה:ישראלים שנולדו ב-1969
צלקת

צלקת היא סימן או מבנה חזותי הנוצר כתוצאה מתהליך ביולוגי של ריפוי פצע בעור או בכל רקמת תאים אחרת.

רקמת צלקת איננה זהה לרקמה אותה היא מחליפה, והיא בדרך כלל בעלת איכות תפקודית נמוכה יותר. צלקות בעור למשל פחות חסינות מול קרינה אולטרה-סגולה (UV). בנוסף, בלוטות זיעה, מלנוציטים וזקיקי שיער אינם מתפתחים ברקמה התחליפית. התקפי לב גורמים ליצירת צלקות בשריר הלב, אשר בתורן מביאות להיחלשותו של השריר ולאפשרות לכישלונו (המתבטא באי-ספיקת לב). מצד שני, ישנן רקמות תאים המסוגלות להתאחות ללא כל הידרדרות מבנית או תפקודית. רקמת עצמות, למשל, עשויה להיות חזקה יותר מבחינה מבנית לאחר איחוי שבר.

== צלקת בעור ==

צלקות בעור נגרמות כאשר השכבה העמוקה העבה של העור, הדרמיס, נפגעת. רוב צלקות העור הן שטחיות והסימן שנשאר הוא קל. האדמומיות הנשארת לאחר ריפוי פצע שטחי איננה נחשבת לצלקת, והיא בדרך כלל נעלמת לאחר מספר שבועות.

על מנת לתקן את הנזק שנגרם, הגוף מניח סיבי קולגן חדשים. תהליך זה מוביל ליצירת צלקת. כיוון שהגוף לא יכול לשחזר את הרקמה כפי שהייתה, הרקמה החדשה תהיה בעלת מרקם ואיכות שונה מהרקמה שמסביב.

=== צלקות אבנורמליות ===

ישנם שני סוגים של צלקות הנוצרות כתוצאה מכך שהגוף מייצר עודף קולגן:

* צלקת היפרטרופית - גוש אדום מוגבה בעור, אשר אינו גדל מעבר לפצע המקורי.
* צלקת קלואיד - מצב קשה שבו הגוף מייצר קולגן ללא סוף, כשהתוצאה היא גוש גידולי גדול (אך שפיר).

לחלופין, צלקת יכולה להיות בצורת גומחה שקועה בעור. גומחות אלו נוצרות כאשר מבני הייסוד התומכים בעור, כגון רקמות שומן או שריר, אבדו.

== הטיפול בצלקת ==

לא ניתן להיפטר לגמרי מצלקת, היות שתמיד יישארו עקבות במקום. לעומת זאת, ניתן לשפר את המראה של האזור בעזרת מספר סוגים של טיפולים<ref></ref><ref></ref>:
* מריחת משחות וקרמים שונים, במיוחד בתקופה הראשונה שלאחר הגלדת הפצע (צלקות טריות).
* צלקות קלואיד והיפרטרופיות מגיבות לטיפולים שונים ביניהם הקפאה בחנקן נוזלי<ref></ref>.
* חבישה ביריעת סיליקון נצמדת למשך מספר חודשים.
* ניתוח פלסטי מאפשר לשפר את האיזון, הצורה והחלקות של אזור הצלקת כדי לתת מראה מעט יותר אחיד. ניתוח לעיתים יגדיל את הצלקת אך ישפר את המראה הכללי שלה.

== ראו גם ==

* דרמטולוגיה

==קישורים חיצוניים==

* 

==הערות שוליים==

קטגוריה:פיזיולוגיה
קטגוריה:מערכת הכסות
קטגוריה:צילוק